2018. gada 29. maijā Rīkojums Nr. 236

Rīgā (prot. Nr. 26 25. §)

**Par civilā eksperta dalības laika pagarināšanu Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Ģenerālprokuratūras Darbības analīzes un vadības departamenta Metodikas nodaļas prokurora Gata Donika, personas kods (ierobežotas pieejamības informācija) (turpmāk – civilais eksperts), dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu un 8. punktu noteikt, ka civilā eksperta dalības laiku starptautiskajā misijā pagarina līdz 2019. gada 5. septembrim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta noteikumu 15. punktā paredzētā piemaksa;

3.2. saskaņā ar noteikumu 14., 16. un 17. punktu civilajam ekspertam tiek segti faktiskie izdevumi, nepārsniedzot šajā apakšpunktā norādītās summas:

3.2.1. dzīvojamās telpas īres un komunālo pakalpojumu izmaksas – 15 793,88 *euro* gadā jeb 1 316,16 *euro* mēnesī (2018. gadā – 5 045*euro* un 2019. gadā – 10 749 *euro*);

3.2.2. ceļa izdevumi – 750 *euro* (atvaļinājuma brauciens un pārcelšanās no dienesta vietas 2019. gadā);

3.2.3. izdevumi par bagāžas transportēšanu – 100 *euro* (pārceļoties no dienesta vietas 2019. gadā);

3.2.4. dzīvības un veselības apdrošināšana, atgriežoties no dienesta vietas, – 5 *euro*.

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt, ka civilajam ekspertam dalības laikā starptautiskajā misijā saglabā noteikto atalgojumu – 2018. gadā 11 174 *euro* un 2019. gadā 23 771*euro*. Ģenerālprokuratūrai veikt valsts sociālās apdroši­nāšanas iemaksas – 2018. gadā 2 692 *euro* un 2019. gadā 5 726 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt finansējumu:

5.1. Ārlietu ministrijai 5 045 *euro* apmērā šā rīkojuma 3. punktā minēto izdevumu segšanai;

5.2. Ģenerālprokuratūrai 13 866 *euro* apmērā šā rīkojuma 4. punktā minēto izdevumu segšanai.

6. Finanšu ministrijai precizēt un palielināt:

6.1. Ārlietu ministrijas budžeta bāzes izdevumus apakšprogrammā 01.04.00 "Diplomātiskās misijas ārvalstīs" 11 604 *euro* apmērā civilā eksperta darbības nodrošināšanai no 2019. gada 1. janvāra;

6.2. Ģenerālprokuratūras budžeta bāzes izdevumus programmā 01.00.00 "Prokuratūras iestāžu uzturēšana" 29 497 *euro* apmērā šā rīkojuma 4. punktā minēto izdevumu segšanai no 2019. gada 1. janvāra.

7. Uz dalības laiku starptautiskajā misijā Aizsardzības ministrijai nodrošināt civilajam ekspertam nepieciešamo ekipējumu – ķiveri un bruņuvesti.

Ministru prezidents Māris Kučinskis

Ārlietu ministra vietā –

iekšlietu ministrs Rihards Kozlovskis